Ursus arctos

L' ye una especie d'osu que pue algamar un pesu de 130-700 kg. L'Osu Grizzly, el Kodiak y el Osu pardu mexicanu son subespecies del osu pardu de Norteamérica. 
Muy áxiles, pueden algamar los 56 km/h. 
N'otres dómines, yera nativu d'Asia, África, Europa y Norteamérica, pero anguaño tan estinguíos en muches zones y en peligru en munches otres. Prefier les zones montañoses. 
Hai unos 200.000 individuos nel mundu. La mayor parte en Rusia (120.000), Estaos Xuníos (32.500) y Canadá con 21.750. Entá queden pequeñes poblaciones n'Europa, dende España a Rusia. Hai 14.000 en 10 zones separtaes nel continente. 
Ye un animal nocherniegu, y en branu algama los 180 kgs, hibernando nos meses más fríos. Son vexetarianos en un 75% de la dieta, anque tamién comen la miel de los caxellos asina como carnuezu. Cacen pequeños vertebraos y inseutos y, nel momentu del remonte de los ríos por parte de los salmones, avecen a pescalos dende les orielles. 
Les femes paren esbardos que pesen unos 500 gramos nel momentu de nacer. 
Les subespecies son les que siguen darréu: 
 Ursus arctos arctos -- Osu Pardu 
 Ursus arctos horribilis -- Grizzly 
 Ursus arctos middendorffi -- Kodiak 
 Ursus arctos nelsoni -- Grizzly mexicanu, estinguíu. 
 Ursus arctos californicus -- Golden Bear, extinctu en 1922, anque apaez na bandera de California. 
 Ursus arctos stickeenensis 

Na Cordillera cantábrica sobreviven unos 80 individuos, una docena nos Picos d'Europa y más de 50 nel occidente d'Asturies y Llión. Nos Pirineos tan al cantu del desaniciu.

 Referencies 

 Enllaces esternos 

 Fauna Ibérica (Castellanu) 
 Fundación Oso Pardo (Castellanu) 
 National Geographic Creature Feature: Brown Bears (Inglés) 
 GrizzlyBear.org (Inglés) 
 Bears (Inglés)

Categoría:Osos